AH บวกต่อ 4% นิวไฮรอบ 2 เดือน รับรายได้พุ่งดัน Q1 กำไรโตสนั่น 77%
AH บวกต่อ 4% นิวไฮรอบ 2 เดือน รับรายได้พุ่งดัน Q1 กำไรโตสนั่น 77% มาที่ 397.06 ลบ. จากปีก่อน 224.03 ลบ. โดยปิดตลาดเช้านี้ (14 พ.ค.) อยู่ที่ 36.50 บาท บวก 1.50 บาท หรือ 4.29% สูงสุดที่ 36.50 บาท ต่ำสุดที่ 35.50 บาท ด้วยมูลค่าซื้อขาย 17.70 ล้านบาท
14 พ.ค. 2561

ผู้สื่อข่าวรายงานว่า ราคาหุ้น บริษัท อาปิโก ไฮเทค จำกัด (มหาชน) หรือ AH ปิดตลาดเช้านี้ (14 พ.ค.) อยู่ที่ 36.50 บาท บวก 1.50 บาท หรือ 4.29% สูงสุดที่ 36.50 บาท ต่ำสุดที่ 35.50 บาท ด้วยมูลค่าซื้อขาย 17.70 ล้านบาท

ทั้งนี้ราคาหุ้น AH ปรับตัวขึ้นสูงสุดในรอบกว่า 2 เดือน นับตั้งแต่ราคาหุ้นปิดตลาดอยู่ที่ระดับ 36.75 บาท เมื่อวันที่ 6 มี.ค.2561 ขณะเดียวกันยังปรับตัวขึ้นต่อเนื่อง 2 วันติด นับตั้งแต่ราคาหุ้นปิดตลาดอยู่ที่ระดับ 34 บาท เมื่อวันที่ 10 พ.ค.2561
สำหรับปัจจัยที่ส่งผลให้ราคาหุ้น AH ปรับตัวขึ้นในวันนี้ (14 พ.ค.) เป็นผลมาจากบริษัทรายงานผลการดำเนินงานประจำไตรมาส 1/61 สิ้นสุดวันที่ 31 มี.ค.61 มีกำไรเพิ่มขึ้น 77% ดังนี้

โดยผลการดำเนินงานประจำไตรมาส 1/61 บริษัทมีกำไรเพิ่มขึ้น เนื่องจากบริษัทมีรายได้จากการขายเพิ่มขึ้น และมีรายได้ดอกเบี้ยรับจากเงินให้กู้แก่บริษัท SGAH จำนวน 79 ล้านบาท ประกอบกับได้รับส่วนแบ่งกำไรของเงินลงทุนในบริษัทร่วมเพิ่มขึ้นด้วย